Diari Oficial de la Generalitat Valenciana


Sumari del DOGV 7273, del 14-05-2014 (2014/4103)

RESOLUCIÓ de 7 de maig de 2014, de la Conselleria d'Educació, Cultura i Esport, per la qual es convoquen els premis als llibres millor editats i a la labor dels llibreters a la Comunitat Valenciana l'any 2013.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7273

Data del DOGV
:   14-05-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/4103


Data del document
:   07-05-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 7 de maig de 2014, de la Conselleria d'Educació, Cultura i Esport, per la qual es convoquen els premis als llibres millor editats i a la labor dels llibreters a la Comunitat Valenciana l'any 2013. [2014/4103]  
La Generalitat, segons establix l'article 49.1.4 de l'Estatut d'Autonomia de la Comunitat Valenciana, té competència exclusiva en matèria de cultura. Sobre esta base, és oportú incentivar la producció de les empreses editorials valencianes, en qualsevol de les dos llengües oficials de la Comunitat Valenciana, amb iniciatives que propicien una millora del llibre valencià, tant en l'aspecte tècnic i formal com en l'artístic, així com incentivar les iniciatives i activitats dels llibreters valencians que contribuïsquen a la difusió del llibre i dels hàbits de lectura.  
  
Per tot això, fent ús de les facultats que em conferix l'article 28 de la Llei 5/1983, de 30 de desembre, del Consell, resolc:  
  
Primer  
Es convoca un concurs públic per a la concessió dels premis als llibres millor editats i a la labor dels llibreters a la Comunitat Valenciana l'any 2013, i s'aproven les bases per les quals es regix esta convocatòria i els models referents a la instància de sol·licitud (annexos I, II i III).  
  
  
DISPOSICIÓ ADDICIONAL  
  
Única  
Es delega en la directora general de Cultura la facultat de resoldre la concessió d'estos premis.  
  
DISPOSICIÓ FINAL  
  
Única  
Esta resolució produirà efectes l'endemà de publicar-se en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de publicar-se.  
  
València, 7 de maig de 2014.- La consellera de Educació, Cultura i Esport: María José Catalá Verdet.  
  
  
Bases de la convocatòria  
Bases de la convocatòria per a l'adjudicació dels premis als llibres millor editats i a la labor dels llibreters a la Comunitat Valenciana el 2013  
  
Primera. Objecte  
Es convoca, en règim de concurrència competitiva, el concurs per a la concessió dels premis als llibres millor editats i a la labor dels llibreters a la Comunitat Valenciana.  
  
Segona. Requisits dels beneficiaris  
a) Podran optar a cada una de les modalitats de premis als llibres fixades en la base 3.1, amb un màxim d'una obra per modalitat, tots els editors, siguen persones físiques o jurídiques, amb domicili o raó social a la Comunitat Valenciana la producció dels quals siga comercialitzada a través de llibreries. Els llibres presentats hauran d'estar editats entre l'1 de gener de 2013 i el 31 de desembre de 2013, sempre que no s'hagen presentat en la convocatòria anterior. Una mateixa obra no podrà ser presentada a dos categories diferents.  
b) Podran optar als premis a la labor dels llibrers fixats en la base 3.2 aquelles llibreries la seu social de les quals estiga a la Comunitat Valenciana i que complisquen la finalitat del premi. Una mateixa llibreria no podrà presentar-se a dos categories diferents.  
  
Tercera. Modalitats i condicions de concessió  
1. Es concedirà un premi a cada una de les modalitats d'edició següents:  
- Premi al llibre millor il·lustrat el 2013.  
- Premi al còmic millor editat el 2013.  
- Premi al llibre millor editat el 2013.  
- Premi al llibre infantil i juvenil millor editat el 2013.  
- Premi al llibre de bibliofília i d'artista millor editat el 2013.  
2. Es concedirà un premi a llibreries de la Comunitat Valenciana en cada una de les categories indicades en este mateix punt:  
- Premi a la millor llibreria tradicional el 2013, que reconeixerà la llarga trajectòria i la qualitat en les seues activitats de difusió del llibre i en la promoció i el foment de la lectura durant l'any 2013.  
- Premi a la llibreria més innovadora el 2013, que reconeixerà la posada en marxa d'iniciatives innovadores en el foment del llibre i la lectura durant l'any 2013.  
3. Tots els premis establits en esta base tercera tindran caràcter honorífic i no tindran dotació econòmica.  
4. La Conselleria d'Educació, Cultura i Esport, mitjançant la Direcció General de Cultura, donarà la major difusió possible als llibres i llibreries premiats dins de les seues accions de promoció del llibre, i en especial, per mitjà de l'exposició en fires nacionals i internacionals, així com en uns altres esdeveniments.  
Així mateix, tant l'editor de les obres premiades com les millors llibreries podran fer ús publicitari d'esta circumstància indicant en els exemplars o en els seus establiments, de manera expressa, la concessió del premi i la modalitat.  
  
Quarta. Característiques dels llibres i llibreries objecte del concurs i supòsits exclosos  
1. Podran presentar-se al concurs els llibres editats a Espanya durant el període comprés entre l'1 de gener i el 31 de desembre de 2013, sempre que hagen complit els requisits legals per a ser difosos, que hagen efectuat el depòsit legal dins de l'any 2013 i que corresponguen a editors, siguen persones físiques o jurídiques, amb domicili o raó social a la Comunitat Valenciana la producció dels quals siga comercialitzada a través de llibreries.  
Respecte a les llibreries, hauran de tindre la seua seu social a la Comunitat Valenciana.  
2. Supòsits exclosos respecte a les modalitats arreplegades en el punt 1 de la base tercera d'esta convocatòria:  
a) Les reedicions de llibres. No obstant això, podran ser tingudes en consideració si aporten alguna variació o millora respecte a les edicions anteriors que meresca ser tinguda en compte.  
b) Els llibres d'editorials privades que estiguen realitzats en coedició amb alguna institució o organisme públic o privat.  
c) Els llibres publicats per associacions, fundacions i altres institucions públiques o privades sense ànim de lucre, encara que figuren inscrites en el Registre d'Empreses Editorials. Igualment els llibres editats pels seus autors i els no vendibles.  
d) Les obres que, editades per clubs del llibre i empreses semblants, només són destinades als respectius socis o adherits, i les editades expressament per a la venda a terminis.  
Els editors tan sols podran presentar a esta convocatòria de premis un màxim d'una obra per modalitat.  
Una mateixa obra no podrà ser presentada a dos modalitats de premis diferents, encara que es tracte d'edicions amb ISBN diferent o en idiomes distints. Les obres que incomplisquen este punt seran excloses de les modalitats a què hagen sigut presentades.  
3. Supòsits exclosos respecte a les modalitats recollides en el punt 2 de la base tercera d'esta convocatòria:  
a) Les llibreries que pertanyen a organismes i empreses públics.  
  
b) Les llibreries el sistema de vendes i difusió de les quals siga únicament a través d'Internet.  
c) Les llibreries en què la comercialització del llibre i la cultura escrita no siguen l'element bàsic.  
  
Quinta. Règim normatiu d'estos premis  
1. El procediment per a la concessió dels premis es tramitarà en règim de concurrència competitiva.  
2. Seran aplicables a estos premis les bases que regulen esta convocatòria; la Llei 11/2007, de 22 de juny, d'Accés Electrònic dels Ciutadans als Servicis Públics; el Decret 18/2004, de 13 de febrer, del Consell, de creació del Registre Telemàtic de la Generalitat i regulació de les notificacions telemàtiques de la Generalitat; la Llei 3/2010, de 5 de maig, de la Generalitat, de l'Administració Electrònica de la Comunitat Valenciana, i la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
3. La presentació de la sol·licitud per a optar a estos premis implica la plena acceptació pel sol·licitant de les bases per les quals es regix esta convocatòria.  
  
Sexta. Formalització de la sol·licitud i documentació que cal presentar  
Podran presentar sol·licituds les empreses mercantils del sector editorial i les llibreries, ja siguen persones jurídiques o físiques legalment constituïdes. La sol·licitud haurà de formalitzar-se segons el model inclòs en l'annex I d'esta resolució, i anirà acompanyada dels originals o de fotocòpies compulsades dels documents que calga presentar.  
1. Els editors podran presentar a concurs un màxim d'una obra en cada una de les modalitats, per mitjà d'una sol·licitud el model oficial de la qual es publica com a annex a esta resolució, i a la qual s'adjuntaran:  
a) Un exemplar de cada obra presentada.  
b) En cas de reedicions que suposen millores o variacions respecte a la primera edició, haurà d'aportar-se també un exemplar de la primera edició.  
c) Dades de les obres presentades, segons l'imprés normalitzat (annex II).  
d) Documentació que acredite la representació que exercix el firmant de la sol·licitud.  
2. En el cas dels premis a les llibreries, els llibreters podran presentar a concurs la seua llibreria per una sola de les categories, i adjuntaran a la sol·licitud la documentació següent:  
a) Memòria en la qual s'exposaran els motius i les raons que justifiquen la candidatura de la llibreria al premi.  
Si opten al premi a la millor llibreria tradicional, la memòria haurà de reflectir la trajectòria de la llibreria, la implantació en el seu àmbit territorial i la repercussió social.  
Si opten al premi a la llibreria més innovadora, la memòria haurà de reflectir el contingut de les activitats i actuacions innovadores realitzades que siguen un factor determinant per a la difusió del llibre i la promoció i el foment de la lectura.  
En ambdós casos, la memòria contindrà una relació detallada de totes les activitats realitzades, amb descripció de continguts, característiques, participants, lloc de realització, recursos personals i mitjans tècnics utilitzats, dates de realització, objectius previstos i valorats en la mesura que siga possible, i conclusions.  
b) La fitxa tècnica de la llibreria candidata (annex III).  
c) En suport de la sol·licitud es podrà presentar material annex (vídeos, memòries anuals, etc.) que amplie informació sobre la llibreria candidata.  
  
Sèptima. Termini de les sol·licituds  
1. El termini de presentació de les sol·licituds és de 20 dies naturals a comptar de l'endemà de la publicació d'esta resolució en el Diari Oficial de la Comunitat Valenciana.  
2. La sol·licitud s'haurà de presentar, degudament compulsada quan siga fotocòpia, en el Registre Auxiliar de la Biblioteca Valenciana (monestir de Sant Miquel dels Reis, av. Constitució, 284, 46760 València), en els registres de les direccions territorials d'Educació, Cultura i Esport de Castelló, València o Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En cas que la documentació es presente en correus, es regularà per l'article 31 del Reial Decret 1829/1999, de 3 de desembre, pel qual s'aprova el reglament que regula la prestació dels servicis postals.  
  
Les sol·licituds es facilitaran als interessats en el Registre Auxiliar de la Biblioteca Valenciana i en els registres de les direccions territorials d'Educació, Cultura i Esport de Castelló, València o Alacant.  
  
Si la sol·licitud no es presenta en el Registre Auxiliar de la Biblioteca Valenciana, es podrà remetre un fax a l'òrgan gestor de la convocatòria (Direcció General de Cultura, núm. 567 450 357), amb indicació del número i la data d'entrada al registre, i l'òrgan en què s'ha presentat la sol·licitud.  
Es podrà realitzar la presentació i el registre per mitjans electrònics i sol·licitar que les comunicacions i notificacions es practiquen per esta via. Estos tràmits tindran plena validesa, d'acord amb les condicions i els requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, així com en el Decret 18/2004, de 13 de febrer, del Consell, de creació del Registre Telemàtic de la Generalitat i regulació de les notificacions telemàtiques de la Generalitat. A fi de complir els requisits de seguretat establits, la designació de l'adreça o de la bústia de correu electrònic, a l'efecte de la pràctica de notificacions a l'interessat, s'haurà de correspondre amb la proporcionada per la Generalitat, amb domini ?cv.gva.es?.  
  
Per a sol·licitar este tipus de premis per via telemàtica, es requerirà el certificat de firma electrònica d'entitat emés per l'ACCV ?http://www.accv.es/va/empreses?. En cas que l'empresa sol·licitant siga una persona física, serà necessari el certificat de firma electrònica de ciutadà, emés per l'ACCV ?http://www.accv.es/va/ciutadans?).  
La tramitació telemàtica pot realitzar-se a través del PROP, en la URL següent:  
?http://www.gva.es/va/inicio/procedimientos'id\_proc=15611>.  
  
Si la sol·licitud no té els requisits i documents que s'assenyalen en esta base, es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si no ho fa així, es considerarà que ha desistit de la seua petició prèvia resolució, d'acord amb l'article 71, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
Octava. Procediment de concessió  
1. La Subdirecció General del Llibre, Arxius i Biblioteques serà l'òrgan competent per a l'ordenació i la instrucció del procediment de concessió.  
2. Es nomena una comissió tècnica de valoració de les sol·licituds, integrada per:  
- Presidència: la directora general de Cultura o el funcionari o funcionària de la Subdirecció General del Llibre, Arxius i Biblioteques en qui delegue.  
- Vicepresidència: un/a cap de servici de la Subdirecció General del Llibre, Arxius i Biblioteques.  
- Vocals: cinc representants de reconegut prestigi en l'àmbit cultural valencià del llibre.  
- Secretaria: un/a cap de secció de la Subdirecció General del Llibre, Arxius i Biblioteques, amb veu però sense vot.  
3. La comissió tècnica de valoració examinarà les sol·licituds presentades tenint en consideració les propostes formulades per les entitats corresponents i els seus coneixements per a valorar i jutjar estes propostes i, a través de l'òrgan instructor del procediment, elaborarà la proposta d'adjudicació d'estos premis, l'aprovació de la qual correspondrà a la directora general de Cultura, que dictarà una resolució, per delegació de la consellera d'Educació, Cultura i Esport, que serà publicada en el Diari Oficial de la Comunitat Valenciana.  
4. En el cas de la valoració de les obres presentades per les editorials, la comissió tècnica tindrà en compte el conjunt d'elements que intervenen en l'edició, d'acord amb el barem següent:  
a) Correspondència entre el contingut i l'aspecte formal. Màxim: 3 punts.  
b) Qualitat i innovació de l'edició. Màxim: 4 punts.  
c) Impacte en el panorama editorial valencià. Màxim: 3 punts.  
5. En el cas de la valoració de les llibreries sol·licitants, la comissió tècnica tindrà en compte el conjunt d'elements que intervenen entorn de la difusió del llibre i la promoció de la lectura, d'acord amb el barem següent:  
a) Trajectòria cultural acreditada de la llibreria candidata o, si és el cas, caràcter innovador de les seues activitats de foment de la lectura. Màxim: 3 punts.  
b) Rellevància i interés que el projecte puga tindre per al foment de la lectura. Màxim: 4 punts.  
c) Abast del projecte per a fomentar la comunicació i la cohesió cultural en l'àmbit geogràfic en què realitza la seua activitat. Màxim: 3 punts.  
6. Per a la proposta d'adjudicació, en cas d'empat de les millors proposicions, la comissió tècnica de valoració tindrà en compte la preferència exigida en l'article 8 de la Llei 11/2003, de 10 d'abril, de la Generalitat, de l'Estatut de les Persones amb Discapacitat.  
7. En allò que no preveu esta convocatòria, la comissió tècnica de valoració ajustarà la seua actuació al que preveu per als òrgans col·legiats el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció feta per la Llei 4/1999, de 13 de gener.  
8. Si en el termini de sis mesos, comptats des que produïsca efectes esta disposició, no s'ha dictat i notificat la resolució corresponent, es considerarà que la petició ha sigut desestimada, sense perjuí de l'obligació de resoldre de l'Administració, a tenor de l'article 42 de la Llei 30/1992, de 26 de novembre.  
  
Novena. Difusió  
Després de la publicació de la resolució de concessió dels premis als llibres millor editats i a la labor dels llibreters a la Comunitat Valenciana convocats en esta convocatòria, les obres no premiades quedaran a disposició dels editors, que podran retirar-les abans del 31 de desembre de l'any 2014. Si no ho fan així, seran destinades a biblioteques públiques.